Jaskyňa Na Špičáku

Jaskyne Na Špičáku nachádzajúce sa pod kopcom Velký Špičák medzi obcami Supíkovice a Písečná na Jesenícku sú najstaršie písomne doložené jaskyne v strednej Európe (prvá písomná zmienka pochádza z roku 1430 — Antonius Walle). Jaskyňe slúžily často ako úkryt, o čom svedčia početné nápisy na stenách (najstarší z roku 1519). V roku 2014 boli dokončené reštaurátorské práce, prevažne v centrálnej časti jaskyne, na nástenných maľbách pochádzajúcich z obdobia neskorého stredoveku až počiatku 20. storočia.

V rokoch 1884–1885 boly jaskyne pre verejnosť sprístupnené Moravskosliezskym sudetským horským spolkom. Viac ako 400 metrov dlhý podzemný labyrint chodieb a puklín je vytvorený v devónskych mramoroch. Vývoj krasových priestorov bol výrazne ovplyvnený topiacimi sa vodami ustupujúceho ľadovca, ktoré dali jaskynným chodbám konečnú podobu (srdcovitý profil). Prehliadková trasa v jaskyni je 230 metrov dlhá.

Jaskyne sú súčasťou rozptýleného Jesenického krasu, kde sa nachádzajú i turisticky prístupne Jaskyne Na Pomezí.

Lokalita je súčasťou Národnej prírodnej pamiatky Na Špičáku.

 Referencie 

 Pozri aj 
 Národná prírodná pamiatka Na Špičáku

 Externé odkazy 
 Informácie a mapka na stránkach Správy jaskýň Českej republiky 
 Informácie na serveru Permon 

 Zdroj 

Kategória:Jaskyne v Česku
Kategória:Zlatohorská vrchovina
Kategória:Supíkovice